**CONTRACT DE PRESTARI SERVICII**

**Nr………………**

Având în vedere prevederile art. 12 alin. (4) din Legea 99/2016 privind Achiziţiile sectorile, prevederile cap. III, Secţiunea I din Hotărârea nr.394/2016, referitoare la “*Achiziţia Directă*”, Notificarea nr. ………………. şi achiziția directa nr. …………………….

###### Cap. I. PĂRŢILE CONTRACTANTE

**Art. 1.** Prezentul contract se incheie intre:

 **S.C. APA TÂRNAVEI MARI S.A.**, - Operator Regional de Apă şi Apă Uzată, având sediul social în loc. Medias, Aleea Comandor Dimitrie Moraru, nr.19, Jud. Sibiu, înregistrată la Oficiul Registrului Comertului de pe lângă Tribunalul Sibiu sub nr.J32/1846/07.12.2006, avand codul unic de inregistrare nr.19502679, atribut fiscal RO, reprezentată legal prin Director General, Dl. Munteanu Ioan, în calitate de **BENEFICIAR,**

 **şi**

**………………** cu sediul social în loc. …………….., str. …………… nr………, jud. …………., înregistrată la Oficiul Registrului Comerţului de pe lângă Tribunalul …………… sub nr. …………., având codul unic de înregistrare nr. ………………., atribut fiscal RO, reprezentată legal prin ………….. , ………………, în calitate de **PRESTATOR DE SERVICII (PROIECTANT).**

**CAP. II. OBIECTUL CONTRACTULUI**

**Art.2.1.** Obiectul prezentului contract il constituie Servicii de Proiectare pentru: **EXTINDERE REȚEA DE ALIMENTARE CU APĂ ȘI REȚEA DE CANALIZARE MENAJERĂ PE STRADA PIATRA CRAIULUI, MUNICIPIUL MEDIAS**, constand din:

- Studii de teren, după caz - topografic, geotehnic, hidrologic

- Documentații pentru obținere de avize, acorduri și autorizații

- Studiu de Fezabilitate

- Verificarea tehnică de calitate a proiectului tehnic şi a detaliilor de execuţie

- Proiect Tehnic si Detalii de Execuție

**CAP.III. DURATA ŞI EXECUTAREA CONTRACTULUI**

**Art.3.1.** Perioada de valabilitate a contractului este până la 31.12.2022. Executarea contractului începe după semnarea acestuia de către ambele părţi contractante.

**Art.3.2.** Prezentul contract încetează să producă efecte după îndeplinirea tuturor obligaţiilor care decurg din executarea contractului prezent şi care au fost asumate de către Părţi.

**Art.3.4.** Livrarea serviciilor se va face într-un termen de 30 de zile calendaristice de la primirea ordinului de incepere.

**CAP.IV. VALOAREA ŞI PLATA CONTRACTULUI**

**Art. 4.1.** Preţul serviciului care urmează să fie prestat este de **……………….. lei**, la care se adaugă cota de T.V.A aferentă şi este conform ofertei de preţ acceptată de către Autoritatea Contractantă, Anexa la prezentul contract.

**Art.4.2.** Plata, reprezentând c/valoarea serviciilor prestate, se va achita după depunerea documentațiilor, verificarea acestora și emiterea Procesului Verbal al Comisiei Tehnico-Economice de către Beneficiar.

în termen de 30 de zile de la data primirii facturilor, în contul …………………deschis la Trezoreria ……….

**CAP. V. DOCUMENTELE CONTRACTULUI**

**Art.5.1.** Prestatorul va îndeplini Serviciile în condiţiile stabilite prin prezentul Contract de Servicii, care vor include următoarele documente :

- Tema de proiectare;

- Propunerea Tehnică a Prestatorului;

- Propunerea Financiară a Prestatorului.

**CAP.VI. OBLIGAŢIILE PĂRŢILOR**

**Art.6.1.**Obligaţiile Beneficiarului:

a) să furnizeze la solicitarea proiectantului toate datele şi elementele necesare la întocmirii studiilor,

b) să pună la dispoziţia proiectantului studiile aferente întocmirii documentaţiei tehnice,

c) să permita accesul proiectantului pe situl în care se vor desfasura ulterior lucrarile,

d) să nu foloseasca documentaţia care face obiectul contractului în alte lucrări decât cele pentru care a fost elaborată, să nu transmită prezenta documentaţie sau parţi din aceasta la terţi fără acordul scris al proiectantului.

e) să analizeze calitativ şi cantitativ documentaţia predate şi să întocmească procesul verbal de recepţie a studiului în care va include şi eventualele observaţii la adresa proiectantului în termen de 5 zile de la data predării lucrării. Aceste observaţii se vor aduce la cunoştiinţa proiectantului în scris. În cazul în care beneficiarul nu raspunde în acest termen, lucrarea se consideră acceptată tacit.

f) să achite la timp c/valoarea serviciilor prestate conform contractului.

**Art.6.2**.Obligaţiile Prestatorului /Proiectantului:

a) răspunde pentru calitatea documentaţiei elaborate,

b) va întocmi studiile în conformitate cu legislaţia, în vigoare la data semnării contractului,

c) va întocmi şi va preda documentaţia pe suport de hartie în 2 ex. și suport electronic editabil (PT+DDE se va preda în 3 exemplare) şi va preda beneficiarului aceasta documentaţie la sediul acestuia. Eventualele exemplare solicitate în plus de către beneficiar, vor fi puse la dispoziţie de catre prestator, contra cost. După predare, documentațiile vor deveni proprietatea S.C. APA TARNAVEI MARI S.A. MEDIAȘ.

**CAPITOLUL VII. RĂSPUNDEREA PĂRŢILOR**

**Art. 7.1.** Dacă Prestatorul nu reuşeşte să-şi îndeplinească obligaţiile asumate prin prezentul contract,neprestând serviciile în termenul corespunzator, Beneficiarul are dreptul de a-şi reduce suma de plata prin aplicarea unei penalităţi de 0,04% corespunzator fiecărei zile de întărziere, din valoarea datorată de Beneficiar, Prestatorului şi aplicată începând cu prima zi lucrătoare după data scadenţei.

**Art. 7.2.** Dacă Beneficiarul nu achită c/valoarea serviciilor prestate, în termenul indicat la art.4.2., Presatatorul are dreptul de a beneficia de reactualizarea sumei de plata prin aplicarea unei penalităţi de întârziere de 0,04% din valoarea datorata , corespunzatoar fiecarei zile de intarziere şi aplicată începând cu prima zi lucrătoare după data scadenţei.

Totalul penalităţilor percepute pentru întâziere, nu poate depăşi cuantumul sumei asupra căreia sunt calculate.

**Art. 7.3** Nerespectarea cât şi executarea necorespunzătoare a obligaţiilor asumate prin prezentul contract de către una dintre părţi, în mod culpabil si repetat, dă dreptul părţii lezate de a considera contractul de drept reziliat şi de a pretinde plata de daune-interese.

**CAP. VIII. CARACTERUL CONFIDENTIAL AL CONTRACTULUI**

**Art.8.1**.(1).O parte contractantă nu are dreptul, fără acordul scris al celeilalte părţi:

a) de a face cunoscut contractul sau orice prevedere a acestuia unei terţe părţi, în afara acelor persoane implicate în îndeplinirea contractului,

b) de a utiliza informaţiile şi documentele obţinute sau la care are acces în perioada de derulare a contractului, în alt scop decat acela de a-şi îndeplini obligaţiile contractuale,

(2)Dezvaluirea oricarei informaţii fată de persoanele implicate în îndeplinirea contractului se va face confidenţial şi se va extinde numai asupra acelor informaţii necesare în vederea îndeplinirii contractului.

**Art.8.2.** O parte contractantă va fi exonerată de raspunderea pentru dezvaluirea de informaţii referitoare la contract daca:

a)informaţia era cunoscută părţii contractante înainte ca ea sa fi fost primită de la cealalta parte contractantă, sau,

 b) informaţia a fost dezvaluită după ce a fost obţinut acordul scris al celeilalte parţi contractante pentru asemenea dezvaluire, sau,

c)partea contractantă a fost obligată în mod legal să dezvaluie informaţia.

**CAP. IX. REZERVAREA DREPTULUI DE PROPRIETATE**

**Art.9.1.** Beneficiarul dobândeşte dreptul de folosinţă al proiectului dupa achitarea integrală a proiectului şi numai în scopul în care a fost întocmit.

**Art.9.2.** Utilizarea proiectului contractat sau parţi din proiect de către beneficiar în alte scopuri decat cel prevăzut în prezentul contract se va face cu acordul scris al proiectantului

**CAPITOLUL X. MODIFICAREA CONTRACTULUI**

**Art.10.1.** Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional.

**CAPITOLUL XI. ÎNCETAREA CONTRACTULUI**

**Art.11.1** Prezentul contract încetează în următoarele cazuri :

a) părţile convin de comun acord încetarea contractului ;

b) expirarea duratei contractului;

c) denunţarea unilaterală a contractului cu prealabila notificare în termen de 10 zile lucrătoare;

d) reziliere datorită neîndeplinirii sau îndeplinirii defectuoase a obligaţiilor contractuale de către una din părţi;

e) în caz de dizolvare , lichidare , faliment , retragere a autorizaţiei de funcţionare a unuia din contractanţi , caz în care contractul va fi considerat nul, părţile însă fiind ţinute pentru a recupera datoriile uneia către alta datorii rezultate până la momentul intervenţiei cauzei de dispariţie.

**CAP. XII. FORŢA MAJORĂ / CAZ FORTUIT**
**Art. 12.1.** Forţa majoră este constatată de o autoritate competentă şi se demonstrează prin prezentarea unor certificate de atestare eliberate de Camerele de Comerţ şi Industrie din România.

Forţa majoră şi cazul fortuit exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează. Niciuna dintre părtile contractante nu răspunde de neexecutarea la termen sau/si de executarea în mod necorespunzător - total sau partial - a oricărei obligatii care îi revine în baza prezentului contract, dacă neexecutarea san executarea necorespunzătoare a obligatiei respective a fost cauzatã de forta majoră sau de caz fortuit, asa cum este definită de lege.

**Art. 12.2.** Îndeplinirea contractului va fi suspendată în perioada de acţiune a forţei majore şi a cazului fortuit, dar fără a prejudicia drepturile ce li se cuveneau parţilor până la apariţia acesteia.

**Art. 12.3.**Partea contractantă care invocă forţa majoră şi cazul fortuit are obligaţia de a notifica celeilalte părţi, imediat şi în mod complet, în termen de 2 zile de la producerea acesteia şi să ia orice măsuri care îi stau la dispoziţie în vederea limitării consecinţelor.

**Art. 12.4.** Dacă forţa majoră şi cazul fortuit acţionează sau se estimează că va acţiona o perioadă mai mare de 30 de zile, fiecare parte va avea dreptul să notifice celeilaltepărţi încetarea de plin drept a prezentului contract, fără ca vreuna din părţi să poată pretinde celeilalte daune-interese.

**CAP. XIII SOLUŢIONAREA LITIGIILOR**

**Art. 13.1.** Beneficiarul şi Presatorul vor face toate eforturile pentru a rezolva pe cale amiabilă, prin tratative directe, orice neîntelegere sau dispută care se poate ivi între ei în cadrul sau în legatură cu îndeplinirea contractului.

**Art. 13.2** Dacă, după 15 de zile de la începerea acestor tratative, Beneficiarul şi Presatorul nu reuşesc să rezolve în mod amiabil o divergenţă contractuală, fiecare parte se poate adresa instanţelor judecătoreşti de la domiciliul Beneficiarului, competente în materie, potrivit legii.

**CAP. XIV COMUNICĂRI**

**Art.14.1.** Orice comunicare între părţi, referitoare la îndeplinirea prezentului contract, trebuie să fie transmisă în scris.

**Art.14.2.** Orice document scris trebuie înregistrat atât în momentul transmiterii cât şi în momentul primirii.

**Art.14.3.** Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.

Părţile au înţeles să încheie azi ........... prezentul contract în două exemplare, câte unul pentru fiecare parte, contractantă.

##### **BENEFICIAR, PROIECTANT,**

##### **S.C. APA TÂRNAVEI MARI S.A. ………………………**

##### **Director General, MUNTEANU Ioan …………………….**

**Director Economic, FĂGĂRĂŞAN Gabriela**

**Juridic, Av. POPESCU Simona**

**Compartiment Achiziţii Publice, PRIŞCĂ Raluca**